钦定古今图书集成/明伦汇编/官常典/第535卷 > 赵庸
## 钦定古今图书集成/明伦汇编/官常典/第535卷 > 赵庸

按《明外史》本传：“庸，庐州人。兄仲中，元季屯巢湖，为水
砦。俞通源等归太祖，仲中亦来归，累战功为行枢密
院佥事，取安庆，命守之。陈友谅复破安庆，弃城走还
龙江。法当诛，常遇春请原之，太祖不听，曰：‘法不行无
以惩后’。”竟诛仲中，而授庸枢密佥院。从破安庆，徇江
西诸路，进参知政事。从征友谅，大战康郎山，与俞通
海、廖永忠等以六舟深入，复邀击之泾江口。友谅殪，
从平武昌，还克庐州，援安丰，规取淮东。徐达、冯胜率
步骑，庸与华高率舟师克海安、泰州，破高邮，下淮安。
遂伐士诚，克昇山水寨，拔旧馆，下湖州，围姑苏，与诸
将分门而军。吴平，擢中书左丞。从大将军取山东。洪
武元年命兼太子副詹事。克东昌，取棣州。移兵克汴
梁。自虎牢关进至塔儿湾，詹同、脱因帖木儿败走。梁王阿鲁温降河南“平庸留守。”复分兵渡河，徇下河北
州县。从取元都，克河间，守之。寻移守保定，并收未附
山寨。又从克太原，下关陕。元将也速侵通州，从常遇
春东拒之，遂𢭏惠州，抵大宁。也速遁，追元主至北河，
俘其宗王三人及平章鼎住、遇春卒，命庸为副将军，
同李文忠攻庆阳。行至太原，元兵攻大同急，文忠与
庸谋，以便宜援大同。再败元兵于马邑，擒其将脱列
伯，耀兵东胜州。还。论功赏赉亚于大将军。三年复从
文忠北伐，出野狐岭，擒祝真，败太尉蛮子、平章沙不
丁等于白海子之骆驼山。进克应昌，获元主孙买的
里八剌追奔至苦脱孙，俘获无算。师还，大封功臣。以
庸在应昌私纳奴婢，不得封公，封南雄侯，食禄一千
五百石，予世券。已，复从伐蜀，克归州。十四年，闽、粤盗
起，势猖獗。命庸讨之。逾年悉平诸盗及阳山、归善叛
蛮。戮其魁，散遣馀众，民得复业。奏籍蜑户万人为水
军，又平广东盗，号“铲平王者。”获贼党万七“千八百馀
人，斩首八千八百级，降其民万三千馀户。还见奖劳，
赐彩币、上尊、良马。”寻命理山西军务，巡抚北边。二十
三年坐胡党死，爵除。